CELEX: 62019TN0733
Language: da
Date: 2019-10-29 00:00:00
Title: Sag T-733/19: Sag anlagt den 29. oktober 2019 – Zhejiang Sunflower Light Energy Science & Technology og Sunowe Solar mod Kommissionen

23.12.2019   
            
            
               DA
            
            
               Den Europæiske Unions Tidende
            
            
               C 432/66
            
         
      Sag anlagt den 29. oktober 2019 – Zhejiang Sunflower Light Energy Science & Technology og Sunowe Solar mod Kommissionen
      (Sag T-733/19)
      (2019/C 432/77)
      Processprog: engelsk
      
         Parter
      
      
         Sagsøgere: Zhejiang Sunflower Light Energy Science & Technology LTD (Shaoxing, Kina) og Sunowe Solar GmbH (Nürnberg, Tyskland) (ved advokat Y. Melin og solicitor D. Arnold)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2019/1329 af 6. august 2019 om ugyldiggørelse af fakturaer udstedt af Zhejiang Sunflower Light Energy Science & Technology Ltd, der har misligholdt tilsagnet ophævet ved gennemførelsesforordning (EU) 2017/1570, annulleres.
               
            
                  —
               
               
                  Kommissionen og enhver intervenient, der gives tilladelse til at støtte Kommissionen i sagen, tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at sagsøgte har handlet ulovligt ved at erklære de pågældende fakturaer for ugyldige, idet den beføjelse, som sagsøgte støttede sig på for at gøre dette, enten er udløbet eller blevet tilbagekaldt, henset til, at gennemførelsesforordning (EU) nr. 1238/2013 og nr. 1239/2013 udløb den 7. december 2015. Tilsvarende udløb gennemførelsesforordning (EU) 2017/367 og (EU) 2017/366 den 3. september 2018. Sagsøgeren har under alle omstændigheder gjort gældende, at artikel 2 og 3 i gennemførelsesforordning (EU) 2017/367 og artikel 2 og 3 i gennemførelsesforordning (EU) 2017/366 allerede var blevet ophævet ved artikel 1, stk. 4, og artikel 3, stk. 3, i Kommissionens gennemførelsesforordning (EU) 2017/1570.
               
            
                  2.
               
               
                  Andet anbringende om, at sagsøgeren under alle omstændigheder har tilsidesat artikel 8, stk. 1, 9 og 10, samt artikel 10, stk. 5, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union, og artikel 13, stk. 1, 9 og 10, samt artikel 16, stk. 5, i Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union, da den ugyldiggjorde nogle tilsagnsfakturaer og dernæst pålagde toldmyndighederne at opkræve told, som om der ikke var blevet udstedt nogen gyldige tilsagnsfakturaer, og disse ikke var blevet meddelt toldvæsnet, da varerne blev angivet til overgang til fri omsætning.
                  Sagsøgeren har derfor rejst en ulovlighedsindsigelse vedrørende artikel 3, stk. 2, i Rådets gennemførelsesforordning (EU) nr. 1238/2013 af 2. december 2013 om indførelse af en endelig antidumpingtold og endelig opkrævning af den midlertidige told på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, artikel 2, stk. 2, i Kommissionens gennemførelsesforordning (EU) 2017/367 af 1. marts 2017 om indførelse af en endelig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, artikel 2, stk. 2, i Rådets gennemførelsesforordning (EU) nr. 1239/2013 af 2. december 2013 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, og artikel 2, stk. 2, i Kommissionens gennemførelsesforordning (EU) 2017/366 af 1. marts 2017 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, som giver sagsøgte beføjelse til at erklære tilsagnsfakturaer for ugyldige og pålægge toldmyndighederne at opkræve told på tidligere import, som er overgået til fri omsætning.
               
            
                  3.
               
               
                  Tredje anbringende om, at såfremt Domstolen måtte finde, at den beføjelse, som sagsøgte tog i brug, ikke er udløbet og gav sagsøgte ret til at pålægge told med tilbagevirkende kraft, kan den pågældende told ikke opkræves af solcellepaneler, som blev solgt til en forretningsmæssigt forbundet part inden den 30. september 2014 og anvendt i en solcellepark ejet af denne part, eller aldrig videresolgt til en uafhængig kunde og fortsat var på lager.